BIZ บวก 5.71% ลุ้นผลประกอบการปี 60 โตเด่น หลังผู้ป่วยโรคมะเร็งเพิ่มสูงขึ้น
BIZ บวก 5.71% ลุ้นผลประกอบการปี 60 โตโดดเด่น จากจำนวนผู้ป่วยโรคมะเร็งที่เพิ่มสูงขึ้น ล่าสุด ณ เวลา 11.15 น. ราคาอยู่ที่ 5.55 บาท บวก 0.30 บาท หรือ 5.71% สูงสุดที่ 5.60 บาท ต่ำสุดที่ 5.25 บาท มูลค่าซื้อขายที่ 87.00 ล้านบาท โบรกฯ คาดปีนี้รับรู้รายได้จากการขายเครื่องฉายรังสีเพิ่ม 3 เครื่อง
19 ม.ค. 2560

ผู้สื่อข่าวรายงานว่า ราคาหุ้นบริษัท บิสซิเนสอะไลเม้นท์ จำกัด (มหาชน) หรือ BIZ ณ เวลา 11.15 น. ราคาอยู่ที่ 5.55 บาท บวก 0.30 บาท หรือ 5.71% สูงสุดที่ 5.60 บาท ต่ำสุดที่ 5.25 บาท มูลค่าซื้อขายที่ 87.00 ล้านบาท 
ด้านบล.ฟิลลิป แนะนำ “ซื้อ” ราคาเป้าหมาย 5.50 บาท/หุ้นคาดปี 60 คาดบริษัทน่าจะรับรู้รายได้จากการขายเครื่องฉายรังสีเข้ามาเพิ่มอีกราว 3 เครื่อง ทำให้ผลการดำเนินงานยังโดดเด่น คงสมมติฐานยอดขายปี 60 ไว้ที่ 980 ล้านบาท เพิ่มขึ้น 29.4% y-y แต่ทว่าปรับกำไรสุทธิทั้งปี 60 ขึ้นมาอีก 72% ที่ 134 ล้านบาท ขยายตัว 31.4%  y-y จากการควบคุมต้นทุนสินค้าขายได้ดีขึ้น น่าจะทำให้งานโครงการมีอัตรากำไรอยู่ในระดับที่น่าพอใจ 
ทั้งนี้เมื่อวันที่ 23 พ.ย. 59 ที่ผ่านมา BIZ ได้รับการแต่งตั้งเป็นผู้จัดจำหน่ายผลิตภัณฑ์ของ Varian Medical System Pacific ,Inc. อย่างเป็นทางการในประเทศกัมพูชา  ทางฝ่ายค่อนข้างมองบวกต่อ Deal ดังกล่าว คาดจะช่วยขยายฐานและเพิ่มศักยภาพในการขยายตัวทั้งของยอดขายและกำไร ในอนาคตของ BIZ อย่างมีนัยสำคัญ
โดยทางฝ่ายคาดรายได้จากการขายและกำไรทั้งในปี 59 และ 60 จะเติบโตต่อเนื่องจากศักยภาพการขยายตัวของตลาดที่มีความต้องการผลิตภัณฑ์สูงจากจำนวนผู้ป่วยโรคมะเร็งที่เพิ่มสูงขึ้น y-y   ทางฝ่ายคงคำแนะนำ “ซื้อ” ราคาพื้นฐานปี 60 อยู่ที่ 5.50 บาท/หุ้น อิง Justified P/E 17 เท่า อิง Payout Ratio = 40%, ROE = 21.7%, COE = 15.7%, LT Growth = 13.0%)